**Қамқоршылық кеңес, ата-аналар комитеті мүшелерінің**

**кеңейтілген отырысы**

**ХАТТАМА**

**Күні:** 28 наурыз 2022 жыл

**Қатысқандар:**

1. Алдабергенова Н. – қамқоршылық кеңес төрайымы
2. Баймагамбетов Қ. – қамқоршылық кеңес мүшесі
3. Галиева С. – қамқоршылық кеңес мүшесі
4. Ахметова М. – қамқоршылық кеңес мүшесі
5. Ғазез Д. – қамқоршылық кеңес мүшесі
6. Бельгин Н. – қамқоршылық кеңес мүшесі
7. Каламбаев Қ. – ата-аналар комитетінің төрағасы
8. Мажитова Л. – ата-аналар комитетінің мүшесі
9. Абайдуллина Л. – ата-аналар комитетінің мүшесі
10. Сарсенгалиева Т. – ата-аналар комитетінің мүшесі
11. Сагинов С. – ата-аналар комитетінің мүшесі
12. Мусенов Н. – ата-аналар комитетінің мүшесі
13. Меняжева Ж. – ата-аналар комитетінің мүшесі
14. Бисалиева А. – мектеп директоры
15. Дакишева А. - хатшы

**Күн тәртібінде:**

1. 2021-2022 оқу жылының аяқталуы бойынша оқушылар мен ата-аналарды марапаттау.
2. Оқушылардың жазғы демалысын ұйымдастыру, мектеп ауласын көгалдандыру, мектеп жанындағы үлеске жұмысын ұйымдастыру.

Күн тәртібіндегі бірінші мәселе бойынша мектеп директоры А.Бисалиева сөз бастап, 2021-2022 оқу жылын аятау мақсатында елдегі эпидемиологиялық жағдайдың жақсаруына және барлық қатаң санитарлышектеулердің алынып тасталуына орай дәстүрлі лицей балын өткізу жоспарланып отырғанын айтты. Жыл бойы мектеп мәртебесін асқақтатып, түрлі байқаулардан, білім додаларынан және шығармашылық конкурстардан жүлделі орын алып, мектебімізді облыс, республика көлемінде танытып жүрген оқушыларымызды «Сәулет үздігі» номинациясымен мараппатауды ұсынды. Сонымен қатар мектептің қоғамдық өміріне белсенді араласып, үнемі қызығушылық танытып жүретін оқушыларды да мектеп директоры атынан алғыс хат табыстауды ұсынды.

**Жарыс сөзде** қамқоршылық кеңес мүшесі Қ.Баймағамбетов сөз алып, мектеп директорының ұсыныстарын толық қолдады. Сонымен қатар спорттық бағытта да жетістікке жеткен оқушыларды марапаттауға болатынын айтты. Қамқоршылық кеңес атынан да жыл бойына белсенді болған ата-аналарды ризалауды ұсынды. Кеңес мүшелері түгел келісімін берді.

Күн тәртібіндегі **екінші мәселе** бойынша ата-аналар комитетінің төрағасы Қайрат Каламбаев 14 наурыз күні өткен жалпы ата-аналар жиналысында директордың тәрбие ісі жөніндегі орынбасарының таныстырған жазғы демалысты ұйымдастыру жоспарын талқыға салды. 5-6 сынып оқушылары үшін мектеп жанындағы профильдік лагерь ұйымдастырылатын болса, ата-аналардың көмегімен осы лагерь демалушылары үшін Орал қаласына бір күндік саяхат ұйымдастыруды ұсынды. Ал 7-8 сынып оқушыларының жазғы демалысын ұйымдастыру үшін тарихи орындарға (Түркістан қаласына, Бөкей Ордасы, Сарайшық) үші күндік саяхат ұйымдастыруды ұсынды. Барлық шығын жағын сынып ата-аналары мен демеушілерді тарту арқылы ұйымдастыруды ұсынды.

**Жарыс сөзге** Нариман Мусенов қатысып, Қайрат мырзаның ойын қолдайтынын және 7 сынып оқушыларының Бөкей Ордасына үш күндік саяхатын ұйымдастыруды өз қолына алып, демеушілік көрсете алатынын айтты. Л.Абайдуллина оқушылардың Түркістан қаласына саяхатын ұйымдастыруға қосылып, оқушылар тобын өзі жетекшілік етіп барып қайта алатынын айтты.

**Қаулы:**

1. 2021-2022 оқу жылының қорытынды ретінде лицей балы ұйымдастырылып, білім, шығармашылық, спорт саласында үздік оқушылар мен мектептің қоғамдық өміріне белсенді оқушылар марапатталсын. Марапатталатын оқушыларға қамқоршылық кеңестің қолдауымен демеушілер тартылсын.
2. Оқушылардың жазғы демалысы жоспарлы түрде ұйымдастырылып, 5-6 сынып оқушыларының Орал қаласына бір күндік саяхаты, 7-8 сынып оқушыларының үш күндік саяхаттары ата-ана есебінен ұйымдастырылсын.

**Қамқоршылық кеңес төрайымы** Н.Алдабергенова

**Ата-аналар комитетінің төрағасы** Қ.Каламбаев

**Хатшы** А.Дакишева